Saudiya Arabistoniga sharob olib kirgan britaniyalik qariya 360 marta savalanishi mumkin

Saudiya Arabistonida mamlakat bo‘ylab uyda tayyorlangan sharobni olib yurgan britaniyalik nafaqaxo‘rni og‘ir jazo kutmoqda. “Segodnya.ua” xabariga ko‘ra, 74 yoshli erkak savalanishi mumkin.

Qarindoshlarining so‘zlariga ko‘ra, bunday jazo qariyaning o‘limiga sabab bo‘ladi. “U juda qari kishi, uning yoshi 74 da, u saratonning uch turini boshdan o‘tkazgan, astma va podagraga chalingan”, — dedi mahbusning qizi.
Qayd etishlaricha, Saudiya Arabistoniga taqiqlangan ichimlikni olib kirgan shaxs hukm ijro etilguniga qadar hibsda saqlanadi. Buyuk Britaniya hukumati esa “imkoniyat bo‘lishi bilan o‘z fuqarosini ozod etishga harakat qilishi”ni ma’lum qildi.